Lav et referat af nedenstående tekst:

Tekst:
Gavlmalerier, hvor en kedelig facade har fået en kunstnerisk overhaling er ikke noget sjældent syn i Danmark. Faktisk er der inden for de seneste ni år skabt mere end 70 gavlmalerier i byen. Det har udlandet nu også fået øjnene op for. - Det er fantastisk, at Aalborg endnu en gang kommer på verdenskortet med fantastisk kunst, og at det er blevet set af så stor en kanal som National Geographic, og nu bliver vist i hele verden, siger Lene Kirk. Lene Kirk har som galleriejer nu på syvende år stået i spidsen for at udsmykke mere end 70 gavle i Aalborg, og på grund af de store kunstnere har udlandet nu fået øjnene op for byen. - Derfor ringer National Geographic til mig i foråret og spørger: Vi ser, I har det her helt fantastiske projekt i Aalborg. Må vi ikke komme at filme det og lade det være med i et dokumentarprogram, som vi har kørende på National Geographic? Kunstneriske stjerner har sikret opmærksomheden Den amerikanske tv-kanal laver en dokumentarserie, der handler om at se Europa fra oven. Og derfor har de hyret to danske fotografer til at følge arbejdet med det nye vægmaleri. - Det skaber en helt utrolig vibe og energi i byen og har gjort en kæmpe forskel i Aalborg. Samtidig har vi ønsket, kvaliteten skal være helt i top, hvilket vi mener, man har en forpligtelse til, når man laver kunst i det offentlige rum. Vi har derfor haft mange stjerner inde fra hele verden, og det gør selvfølgelig også, at det er meget nemmere og meget hurtigt, så kommer udlandets opmærksomhed, siger Lene Kirk. En af de stjerner er kunstneren LONAC, der står for at udføre vægmaleriet i krydset mellem Kong Christians Gade og Annebergvej i Aalborg. Det er helt sikkert anderledes end andre byer, fordi der er flere end 70 vægmalerier allerede lavet inden for de seneste ni år. Så jeg ser frem til at tage rundt at se dem på min cykel. Glæder sig til, at verden skal se arbejdet Det påvirker ikke Lonac synderligt, at hele verden snart skal se hans arbejde. - Jeg tænker ikke over det, for så bliver jeg bare for stresset. Det er en god mulighed for at vise mit arbejde frem og snakke om Kirk Gallery, der har inviteret mig. Så det er en god mulighed både for mig og dem. Lene Kirk håber, dokumentaren kan sætte Aalborg endnu mere på verdenskortet, end den er i forvejen. - Jeg håber, den fører til, at Aalborg får endnu mere opmærksomhed som street art-hovedstad i Danmark med mange forskellige fantastiske gavlmalerier af kunstnere, der er kommet langvejs fra for at føre det absolut bedste til Aalborg, siger Lene Kirk. Går alt efter planen, er gavlmaleriet færdigt om 14 dage.

Referat:
Den amerikanske TV-kanal National Geographic er så fascineret af de nordjyske vægmalerier, at de lørdag sendte to fotografer afsted for at følge med i tilblivelsen af et nyt vægmaleri i Aalborg. Arrangør håber, det kan sætte Aalborg på det kunstneriske verdenskort.